৮টি সাধারণ বোর্ড ও মাদরাসা বোর্ডে প্রাপ্ত তথ্যমতে ১ লাখ ২৫ হাজার ২৩৮ জন শিক্ষার্থী খাতা চ্যালেঞ্জ করেছে। এরমধ্যে ঢাকা বোর্ডে ৪৬ হাজার ৩৭০ জন পরীক্ষার্থী ১ লাখ ৩৪ হাজার বিষয়ে আবেদন করেছে। এর মধ্যে ইংরেজি দুই পত্রে ৪০ হাজার, আইসিটিতে ১৮ হাজার ও পদার্থ বিজ্ঞানে ৮ হাজার আবেদন করেছে। চট্টগ্রাম বোর্ডে ১৭ হাজার ৭৪০ জন আবেদনকারী ৬১ হাজার ৬৯৯টি বিষয়ে আবেদন করেছে। এরমধ্যে ইংরেজি প্রথমপত্রে ৬ হাজার ৬২৭টি ও দ্বিতীয়পত্রে ৬ হাজার ২টি, আইসিটিতে ৬ হাজার ৭৮৩টি, পদার্থ বিজ্ঞান প্রথমপত্রে আবেদন করেছে ৩ হাজার ৫৮৬ ও দ্বিতীয়পত্রে ৩ হাজার ৪২টি আবেদন করেছে। বরিশাল বোর্ডে ৩ হাজার ৭৮৩ জন পরীক্ষার্থী ১৪ হাজার ৬৮২টি বিষয়ে আবেদন করেছে। এরমধ্যে ইংরেজি প্রথমপত্রে দুই হাজার ৬২৩টি ও দ্বিতীয়পত্রে ১ হাজার ৯১৮ জন, পদার্থ বিজ্ঞান প্রথমপত্রে ৭৩৩টি ও দ্বিতীয়পত্রে ৫৪১টি, আইসিটিতে ৯২১টি আবেদন পড়েছে। যশোর বোর্ডে ১৩ হাজার ১৫৪ জন পরীক্ষার্থী মোট ৩৩ হাজার ৫৫৮টি বিষয়ে আবেদন করেছে। রাজশাহী বোর্ডে ১৩ হাজার ৪২৮ জন পরীক্ষার্থী ৩৪ হাজার ৪৬৮টি আবেদন করেছে। এরমধ্যে ইংরেজি প্রথমপত্রে ৬৪৩১ ও দ্বিতীয়পত্রে ৫৬২৯টি, আইসিটিতে ২৭৬৯, পদার্থ বিজ্ঞান প্রথমপত্রে ১৯৫৭ ও দ্বিতীয়পত্রে ২০৪৫টি আবেদন পড়েছে। দিনাজপুর বোর্ডে ৮৮৫৭ জন পরীক্ষার্থী ২৩ হাজার ৫৪২টি আবেদন করেছেন। এরমধ্যে ইংরেজি প্রথমপত্রে ৪৪৮৫ ও দ্বিতীয়পত্রে ৩৯৫১, আইসিটিতে ২৩৫০ ও পদার্থ বিজ্ঞানে প্রথমপত্রে ১৪৩০ ও দ্বিতীয়পত্রে ১৫২৭। সিলেট বোর্ডে ৭৬২৯ জন পরীক্ষার্থী মোট ১৮ হাজার ৩২২টি পত্রের ফল চ্যালেঞ্জ করেছে।